### Resumé

Fire private lodsejere har anmodet om lokalplanlægning for et boligområde vest for [adresse] og [adresse] i [adresse]. Området på ca. 13 ha ligger i landzone og området anvendes i dag til landbrug. Der ønskes mulighed for at opføre op til 78 tæt-lav boliger (rækkehuse), 25 åben-lav boliger i form af parcelhuse og 14 åben-lav boliger i form af kompaktparcelhuse. Vejadgangen skal ske primært fra [adresse] og fra Mølkærvej for en mindre del af lokalplanområdet. Lokalplanområdet er udlagt i kommuneplanen til boligformål i form af lav boligbebyggelse og kollektive anlæg som f.eks. offentlige og private institutioner.

### Sagsfremstilling

**Lokalplanens indhold**

![](data:image/jpeg;base64...)

*Figur 1: Kort over lokalplanområdet*

![Bebyggelsesplan](data:image/jpeg;base64...)

*Figur 2: Bebyggelsesplan*

Fire private lodsejere (af henholdsvis matr. nr. 10a [adresse], [adresse]; 11dæ Ødsted By, [adresse]; 8a Ødsted By, [adresse] samt del af 9a [adresse], [adresse]) har anmodet om at få udarbejdet en ny lokalplan for et boligområde vest for [adresse] og [adresse] i [adresse]. Lokalplanområdet er udlagt til byudvikling i rammeområde 24.B.8 Boligområde ved [adresse] i [adresse], hvor områdets anvendelse fastlægges til boligformål i form af lav boligbebyggelse og kollektive anlæg som f.eks. offentlige og private institutioner.

Området udgør ca. 13 ha og ligger i landzone.

Området ligger i den vestlige del af [adresse] med [adresse] mod syd og [adresse] mod øst. Mod øst ligger også et eksisterende boligområde med overvejende parcelhuse og enkelte rækkehuse. Lokalplanområdet er derudover omgivet af landbrugsjord og delvist åbent landskab.

Der ligger et område med beskyttet natur i form af overdrev, som strækker sig langs den vestlige side af lokalplanområdet. Der skal udlægges en afstandszone på minimum 15 meter fra overdrevet, hvor der ikke må placeres bebyggelse.

Mod [adresse] er der en vejbyggelinje på 17,5 m fra vejmidte, som ligger ind over lokalplanområdet.

Der ligger et beskyttet dige mod vest i lokalplanens nordlige del, hvor der skal holdes en afstand på minimum 5 m fra digefod til anlæg og bebyggelse.

Lokalplanområdet omfatter også 5 eksisterende parcelhusgrunde ([adresse] Lokalplanen vil regulere disse 5 grunde alene ud fra kommuneplanens ramme og bliver således ikke omfattet af bestemmelserne for den nye boligbebyggelse.

Del af matr. nr. 8a Ødsted By, [adresse], som er en ubebygget del af [adresse] Vejadgangen hertil skal ske fra [adresse].

**Bebyggelsesplanen**

Der ønskes mulighed for at udlægge 25 åben-lav grunde med en størrelse på mellem 700 og 1200 m², 14 kompaktparceller med en størrelse på mellem 400 og 600 m² og 78 tæt-lav grunde med en størrelse på mellem 300 og 500 m².

**Vejforhold**

Vejadgangen til lokalplanområdet skal ske fra [adresse], dog er vejadgangen til de 5 eksisterende parcelhusgrunde på [adresse], 3, 5, 7 og 9 fortsat fra [adresse] ligesom de 1-2 nye grunde på [adresse] får vejadgang fra [adresse].

Den nuværende tilslutning mellem Mølkærvej og [adresse] ændres, således at der kommer en venstresvingsbane på [adresse] ind til det nye boligområde med krydsningshelle for bløde trafikanter. Mølkærvej får et sving og tilsluttes den nye stamvej i stedet for [adresse].

Vilkår omkring vejanlæg skal afklares undervejs i lokalplanprocessen.

**Kommuneplantillæg**

Der skal udarbejdes et tillæg til kommuneplanen, idet ramme 24.B.8 udvides en smule på naboejendommen mod nord på matr. nr. 9a [adresse], [adresse]. Udvidelsen sker for at skabe plads til en vejforbindelse mellem lokalplanområdets nordlige del og resten af lokalplanområdet.

**Vurdering af afledte konsekvenser**

Vurdering af afledte konsekvenser foretages i forbindelse med udarbejdelse af lokalplanforslaget.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Men da der i høringsperioden er feriedage forlænges den til 5 uger.

#### Overtagelsespligt/Frafaldserklæring

Der skal underskrives en frafaldserklæring af ejer af matr. nr. 10a [adresse], [adresse] og af ejer af del af matr. nr. 9a, [adresse], [adresse] (areal til vej), idet ejendommene er privatejet, overføres til byzone og benyttes til landbrug.

Matr. nr. 11dæ [adresse], [adresse], landzonearealet på matr. nr. 8a Ødsted By, [adresse], samt de 5 bebyggede parcelhusgrunde på matr. nr. 10b, 10c, 11d, 11e og 11f [adresse], [adresse], som forventes at blive inddraget i det kommende lokalplanområde, er privatejet og overføres fra land- til byzone. Ejere kan ikke kræve overtagelse, da ejendommene ikke benyttes til landbrug, gartneri, planteskole eller frugtplantage, og ejendommene overgår ikke til offentlige formål.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1378 og tillæg nr. 56 igangsættes.

### Beslutning

Godkendt.

Jonna Poulsen og Poul Kjær var fraværende.